Gamvik

Gamvik (pohjoissaameksi Gáŋgaviika, kveeniksi Kammevuono) on kunta Finnmarkin läänissä Pohjois-Norjassa, Tenonvuonon länsipuolella. Kunnan hallintokeskus on Mehamn, jossa on myös lentokenttä ja Hurtigrutenin lauttasatama. Kunnan asukkaista noin 70 prosenttia asuu Mehamnissa. Muut suuremmat kylät ovat Gamvik ja Skjånes. Vuoden 2023 alussa kunnassa oli 1 054 asukasta.

Gamvikin kunta rajoittuu pohjoisessa Jäämereen, idässä Tenonvuonoon, etelässä Tenon kuntaan ja lännessä Lebesbyn kuntaan.

Gamvikin ja Lebesbyn rajalla Nordkinnin niemimaalla sijaitsee manner-Euroopan pohjoisin piste, Kinnarodden, 71°08′02″N.

Kuvia

Lähteet

Aiheesta muualla

*